**ORDIN**

**de modificare a programului de lucru cu publicul în cadrul Serviciului Public Comunitar de Paşapoarte Sibiu în perioada**

**04.08.2020 – 31.08.2020**

 **Prefectul Judeţului Sibiu,**

În baza referatului Serviciului Public Comunitar de Paşapoarte Sibiu cu nr. 170351/03.08.2020, prin care se propune emiterea unui ordin de modificare a programului de lucru cu publicul, în cadrul Serviciului Public Comunitar de Paşapoarte Sibiu, în perioada 04.08.2020 – 31.08.2020,

Având în vedere Dispoziția Secretarului de Stat, domnul Gheorghe Sorescu, nr. 17075/10.07.2020 referitoare la asigurarea accesului cetățenilor la programările on-line, precum și măsurile stabilite prin Dispoziția Directorului General al Direcției Generale de Pașapoarte nr. 2811047/15.07.2020, înregistrată la Serviciul Public Comunitar de Paşapoarte Sibiu cu nr. 170322/16.07.2020, prin care se dispun noi măsuri pentru punerea în aplicare a dispoziției mai sus menționate,

În temeiul dispozițiilor art. 275 alin. (1) din Ordonanța de Urgență a Guvernului nr. 57/2019 privind Codul Administrativ,

 **emite următorul,**

**O R D I N :**

**Art. 1. –** Începând cu data de 04.08.2020 și până în data de 31.08.2020 se stabilește ca activitatea de preluare a cererilor de pașapoarte simple electronice/pașapoarte simple temporare să se desfășoare, pe baza programărilor on-line în cadrul Serviciului Public Comunitar de Paşapoarte Sibiu, după următorul program de lucru:

* Luni, în intervalul orar 08.30 – 18.30;
* Marți, în intervalul orar 08.30 – 18.30;
* Miercuri, în intervalul orar 08.30 – 18.30;
* Joi, în intervalul orar 08.30 – 16.30;
* Vineri, în intervalul orar 08.30 – 16.30.

**Art. 2.** – Își încetează aplicabilitatea dispozițiile contrare prezentului ordin.

 **Art. 3. -** Cu ducerea la îndeplinire a prevederilor prezentului ordin se însărcinează Serviciului Public Comunitar de Paşapoarte Sibiu.

|  |
| --- |
| **P R E F E C T,** |
| **Mircea – Dorin Crețu** |

**Sibiu, în 03.08.2020**

**Nr. 330**